ལན།སྤྱིར་གེ་སར་སྐོར་དེར་ཕྱིས་བྱུང་མཁས་པ་རྣམས་ཀྱིས་སོ་སོས་འདོད་ཚུལ་ཙམ་སྟེ།བྱང་གེ་སར་དང་།ཧོར་གེ་སར།ཕྲོམ་གེ་སར།གྲུ་གུའི་གེ་སར་སོགས་སྣ་ཚོགས་པ་ཞིག་ལས་ངེས་པ་གཅིག་ཏུ་འབབ་པ་ཞིག་གསུང་ཐུབ་ཀྱིན་མེད་སྟབས།མིང་དེས་ཁྱབ་པའི་ས་གནས་དེ་དག་ད་ལྟའི་རྒྱབ་ཁབ་དང་ལྗོངས་ཞིང་ཆེན་འདི་དང་འདིའི་ཁོངས་སུ་དང་།འདི་ནས་དེའི་བར་ཞེས་གྲིས་བཅད་པ་ནང་བཞིན་གྱི་ས་མཚམས་དང་ཆུ་མཚམས་ཏག་ཏག་འགྱེད་ཐུབ་པ་ཞིག་མིན་ནའང་།ད་ལྟའི་དུས་རབས་ཉེར་གཅིག་པའི་འཕྲུལ་རིག་ཚན་རྩལ་ལ་བརྟེན་ཏེ་ས་ཁམས་རིག་པ་བ་ཚོས་ཡུལ་དངོས་སོགས་སུ་བརྟག་ཞིབ་བྱས་པའི་གྲུབ་འབྲས་དེ་དག་གཞི་ལ་འཇོག་སྟེ།རང་རེའི་ལོ་རྒྱུས་རྙིང་པ་རྣམས་སུ་གང་འཁོད་ཡོད་པ་དེ་དག་ཕན་ཚུན་གོ་བསྡུར་རེ་གནང་ཐུབ་ན།ད་གཟོད་སྔར་གྱི་བཤད་རྒྱུན་དེ་དག་ལས་ཅུང་ཁ་གསལ་དུ་འགྲོ་རྒྱུ་ཡོད་པ་ནི་སྨྲོས་མེད་དུ་འདོད།